CELEX: 32020R1006
Language: mt
Date: 2020-07-09 00:00:00
Title: Regolament ta’ Implimentazzjoni tal-Kummissjoni (UE) 2020/1006 tad-9 ta’ Lulju 2020 li jissospendi t-tressiq tal-applikazzjonijiet għall-għajnuna għall-ħżin privat tal-laħam frisk jew imkessaħ tal-annimali bovini ta’ tmien xhur jew iktar skont ir-Regolament ta’ Implimentazzjoni (UE) 2020/596

10.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 223/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2020/1006
         tad-9 ta’ Lulju 2020
         li jissospendi t-tressiq tal-applikazzjonijiet għall-għajnuna għall-ħżin privat tal-laħam frisk jew imkessaħ tal-annimali bovini ta’ tmien xhur jew iktar skont ir-Regolament ta’ Implimentazzjoni (UE) 2020/596
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta’ Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1),
         Wara li kkunsidrat ir-Regolament ta’ Implimentazzjoni tal-Kummissjoni (UE) 2016/1240 tat-18 ta’ Mejju 2016 li jistabbilixxi regoli għall-applikazzjoni tar-Regolament (UE) Nru 1308/2013 tal-Parlament Ewropew u tal-Kunsill fir-rigward ta’ intervent pubbliku u ta’ għajnuna għall-ħżin privat (2), u b’mod partikulari l-Artikolu 45(3)(a) u (c) tiegħu,
         Billi:
         
                     (1)
                  
                  
                     Skont ir-Regolament ta’ Implimentazzjoni tal-Kummissjoni (UE) 2020/596 (3), l-għajnuna għall-ħżin privat tal-laħam frisk jew imkessaħ tal-annimali bovini ta’ tmien xhur jew iktar hija disponibbli mis-7 ta’ Mejju 2020, f'konformità mar-Regolament ta’ Implimentazzjoni tal-Kummissjoni (UE) 2016/1240.
                  
               
                     (2)
                  
                  
                     Abbażi ta’ analiżi tal-qagħda tas-suq u tal-użu tal-iskema tal-għajnuna għall-ħżin privat tal-laħam frisk jew imkessaħ tal-annimali bovini ta’ tmien xhur jew iktar prevista fir-Regolament ta’ Implimentazzjoni (UE) 2020/596, huwa rrakkomandat li jintemm l-għoti tal-għajnuna għall-ħżin privat u li tiġi stabbilita data tal-għeluq għat-tressiq tal-applikazzjonijiet. Il-Kummissjoni beħsiebha tibgħat ir-Regolament ikkonċernat tal-għeluq lill-Kumitat għall-Organizzazzjoni Komuni tas-Swieq Agrikoli biex dan jagħtiha l-opinjoni tiegħu dwaru. Madankollu, dan x’aktarx iwassal biex ikun hemm wisq applikazzjonijiet għall-iskema tal-għajnuna.
                  
               
                     (3)
                  
                  
                     Għalhekk jeħtieġ li jiġi sospiż it-tressiq tal-applikazzjonijiet għall-għajnuna prevista fir-Regolament ta’ Implimentazzjoni (UE) 2020/596 u li jiġu rrifjutati l-applikazzjonijiet kollha li jkunu saru qabel il-perjodu tas-sospensjoni, meta d-deċiżjoni dwar l-aċċettazzjoni tagħhom kieku kien ikollha tittieħed waqt il-perjodu tas-sospensjoni.
                  
               
                     (4)
                  
                  
                     Sabiex tiġi evitata l-ispekulazzjoni, jenħtieġ li dan ir-Regolament jidħol fis-seħħ dakinhar tal-pubblikazzjoni tiegħu fil-Ġurnal Uffiċjali tal-Unjoni Ewropea,
                  
               ADOTTAT DAN IR-REGOLAMENT:
         
            Artikolu 1
            
               1.   L-applikazzjoni tal-Artikolu 3 tar-Regolament ta’ Implimentazzjoni tal-Kummissjoni (UE) 2020/596 għandha tiġi sospiża għall-perjodu bejn l-10 ta’ Lulju 2020 u s-16 ta’ Lulju 2020]. L-applikazzjonijiet għall-konklużjoni tal-kuntratti li tressqu matul dan il-perjodu ma għandhomx jintlaqgħu.
            
            
               2.   L-applikazzjonijiet li jitressqu wara t-8 ta’ Lulju 2020, li d-deċiżjoni dwar l-aċċettazzjoni tagħhom kieku kien ikollha tittieħed matul il-perjodu msemmi fil-paragrafu 1, għandhom jiġu rrifjutati.
            
         
         
            Artikolu 2
            Dan ir-Regolament għandu jidħol fis-seħħ dakinhar tal-pubblikazzjoni tiegħu fil-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta’ Lulju 2020.
            
               
                  Għall-Kummissjoni
               
               
                  F’isem il-President
               
               Wolfgang BURTSCHER
               
                  Direttur Ġenerali
               
               
                  Id-Direttorat Ġenerali għall-Agrikoltura u l-Iżvilupp Rurali
               
            
         
         
            (1)  ĠU L 347, 20.12.2013, p. 671.
         
            (2)  ĠU L 206, 30.7.2016, p. 71.
         
            (3)  Ir-Regolament ta’ Implimentazzjoni tal-Kummissjoni (UE) 2020/596 tat-30 ta’ April 2020 li jagħti għajnuna għall-ħażna privata ta’ laħam frisk u mkessaħ minn annimali bovini ta’ tmien xhur jew aktar u li jiffissa l-ammont tal-għajnuna bil-quddiem (ĠU L 140, 4.5.2020, p. 26).